เทศบัญญัติเทศบาลตำบลบางปูเทศบัญญัติเทศบาลตำบลบางปูเรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิด หรือบางประเภทในท้องที่เทศบาลตำบลบางปูอำเภอเมืองสมุทรปราการ จังหวัดสมุทรปราการพ.ศ.๒๕๕๒ อาศัยอำนาจตามความในมาตรา ๙แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร(ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๖๐ แห่งพระราชบัญญัติเทศบาล พ.ศ. ๒๔๙๖ซึ่งได้แก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐ เทศบาลตำบลบางปูโดยความเห็นชอบของสภาเทศบาลตำบลบางปู จึงตราเทศบัญญัติไว้ ดังต่อไปนี้ข้อ ๑เทศบัญญัตินี้เรียกว่า เทศบัญญัติเทศบาลตำบลบางปูเรื่อง กำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภท ในท้องที่เทศบาลตำบลบางปู อำเภอเมืองสมุทรปราการ จังหวัดสมุทรปราการพ.ศ. ๒๕๕๒ข้อ ๒[๑]เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมสมุทรปราการที่ออกตามความในพระราชบัญญัติการผังเมืองพ.ศ. ๒๕๑๘ข้อ ๓ในเทศบัญญัตินี้บริเวณที่ ๑ หมายความว่า(๑) พื้นที่ในบริเวณด้านเหนือจดแนวเขตเทศบาลตำบลบางปูด้านตะวันตก ทางหลวงแผ่นดินหมายเลข ๓๑๑๔ ฟากตะวันตกเส้นตั้งฉากกับซอยวัดราษฎร์โพธิ์ทอง ฟากใต้ที่จุดซึ่งอยู่ห่างจากซอยวัดราษฎร์โพธิ์ทองบรรจบกับทางหลวงแผ่นดินหมายเลข ๓(ถนนสุขุมวิท) ฟากตะวันตกไปทางทิศตะวันตก ตามแนวซอยวัดราษฎร์โพธิ์ทอง เป็นระยะ ๑,๒๐๐เมตร ซอยวัดราษฎร์โพธิ์ทอง ฟากใต้ และทางหลวงแผ่นดินหมายเลข ๓ (ถนนสุขุมวิท)ฟากตะวันตก ด้านตะวันออก จดเส้นตั้งฉากกับทางหลวงแผ่นดินหมายเลข ๓ (ถนนสุขุมวิท)ฟากตะวันตก ที่จุดซึ่งอยู่ห่างจากซอยวัดราษฎร์โพธิ์ทองบรรจบกับทางหลวงแผ่นดินหมายเลข ๓ (ถนนสุขุมวิท) ฟากตะวันตกไปทางทิศตะวันออกเฉียงใต้ตามแนวทางหลวงแผ่นดินหมายเลข ๓ (ถนนสุขุมวิท) เป็นระยะ ๑,๘๐๐เมตร และถนนสาธารณะไม่ปรากฏชื่อด้านใต้ และด้านตะวันตกจดแม่น้ำเจ้าพระยาฝั่งตะวันออก(๒) พื้นที่ในบริเวณด้านเหนือจดแนวเขตเทศบาลตำบลบางปูด้านเหนือด้านตะวันออก จดคลองท้ายสลัดฝั่งตะวันตก ด้านใต้จดคลองชลประทาน ฝั่งเหนือ และเส้นขนานระยะ ๑๕๐ เมตร กับศูนย์กลางถนนทางเข้านิคมอุตสาหกรรมบางปูไปทางทิศเหนือเป็นระยะ ๘๐๐ เมตร เส้นขนานระยะ ๘๐๐ เมตร กับคลองชลประทาน ฝั่งเหนือไปทางทิศตะวันตก เป็นระยะ ๖๐๐ เมตร กับเส้นขนานระยะ ๗๕๐ เมตรกับศูนย์กลางทางเข้านิคมอุตสาหกรรมบางปู(๓) พื้นที่ในบริเวณด้านเหนือจดทางหลวงแผ่นดินหมายเลข ๓ (ถนนสุขุมวิท) ฟากใต้ ด้านตะวันออก จดเขตทหาร ด้านใต้จดอ่าวไทย ด้านตะวันตก จดคลองแพรกษา ฝั่งตะวันออก(๔) พื้นที่ในบริเวณด้านเหนือ จดทางหลวงแผ่นดินหมายเลข๓ (ถนนสุขุมวิท) ฟากใต้ คลองขุดใหม่ ฝั่งตะวันตก เส้นขนานระยะ ๑๐๐ เมตรกับศูนย์กลางทางหลวงแผ่นดินหมายเลข ๓ (ถนนสุขุมวิท) เส้นขนานระยะ ๕๐๐ เมตรกับกึ่งกลางคลองขุดใหม่ และเส้นขนานระยะ ๒๐๐ เมตร กับศูนย์กลางทางหลวงแผ่นดินหมายเลข๓ (ถนนสุขุมวิท) ด้านตะวันออก จดเส้นขนานระยะ ๑,๐๐๐เมตร กับกึ่งกลางคลองขุดใหม่ ด้านใต้ จดอ่าวไทย ด้านตะวันตก จดคลองยายจิ๋วฝั่งตะวันออกบริเวณที่ ๒ หมายความว่าพื้นที่ในบริเวณด้านเหนือ จดแนวเขตเทศบาลตำบลบางปู ด้านเหนือ ด้านตะวันออกจดทางหลวงแผ่นดินหมายเลข ๓ (ถนนสุขุมวิท) ฟากใต้ ด้านใต้ จดซอยวัดราษฎร์โพธิ์ทองฟากเหนือ เส้นตั้งฉากกับซอยวัดราษฎร์โพธิ์ทอง ฟากใต้ที่จุดซึ่งห่างจากซอยวัดราษฎร์โพธิ์ทองบรรจบกับทางหลวงแผ่นดินหมายเลข ๓(ถนนสุขุมวิท) ฟากตะวันตก ตามแนวซอยวัดราษฎร์โพธิ์ทอง เป็นระยะ ๑,๒๐๐เมตร และทางหลวงแผ่นดินหมายเลข ๓๑๑๔ (ถนนท้ายบ้าน)บริเวณที่ ๓ หมายความว่าพื้นที่ในบริเวณด้านเหนือ จดแนวเขตเทศบาลตำบลบางปู ด้านเหนือ ด้านตะวันออกจดแนวเขตเทศบาลตำบลบางปู ด้านตะวันออก ด้านใต้ จดคลองยางฝั่งตะวันตก ด้านตะวันตกจดคลองชลประทานฝั่งตะวันออก และคลองบางปิ้ง ฝั่งตะวันออกบริเวณที่ ๔ หมายความว่า(๑) พื้นที่ในบริเวณด้านเหนือจดแนวเขตเทศบาลตำบลบางปูด้านเหนือ ด้านตะวันออก จดคลองแพรกษา ฝั่งตะวันตก ด้านใต้จดอ่าวไทย ด้านตะวันตก จดเส้นตั้งฉากกับทางหลวงแผ่นดินหมายเลข ๓ (ถนนสุขุมวิท)ฟากตะวันตก ที่จุดซึ่งอยู่ห่างจากซอยวัดราษฎร์โพธิ์ทอง บรรจบกับทางหลวงแผ่นดินหมายเลข๓ (ถนนสุขุมวิท) เป็นระยะ ๑,๘๐๐ เมตรทางหลวงแผ่นดินหมายเลข ๓ (ถนนสุขุมวิท) ฟากตะวันออก และคลองยางฝั่งตะวันออกทั้งนี้ ยกเว้นวัดอโศการามและวิทยาลัยเทคนิคสมุทรปราการ(๒) พื้นที่ในบริเวณด้านเหนือจดแนวเขตเทศบาลตำบลบางปูด้านเหนือ ด้านตะวันออกจดเส้นขนานระยะ ๕๐๐ เมตรกับศูนย์กลางทางหลวงแผ่นดินหมายเลข ๓๒๕๖ ด้านใต้ จดคลองชลประทานฝั่งเหนือด้านตะวันตก จดคลองท้ายสลัด ฝั่งตะวันออก(๓) พื้นที่ในบริเวณด้านเหนือ จดเส้นขนานระยะ ๘๐๐เมตร กับคลองชลประทาน ฝั่งเหนือ ไปทางทิศตะวันออก เป็นระยะ ๖๐๐ เมตร ด้านตะวันออกจดเส้นขนานระยะ ๑๕๐ เมตร กับศูนย์กลางถนนทางเข้านิคมอุตสาหกรรมบางปู ด้านใต้จดคลองชลประทาน ฝั่งเหนือ ด้านตะวันตก จดเส้นขนานระยะ ๗๕๐ เมตรกับศูนย์กลางถนนทางเข้านิคมอุตสาหกรรมบางปูบริเวณที่ ๕ หมายความว่าพื้นที่ในเขตเทศบาลตำบลบางปู ยกเว้นพื้นที่ในบริเวณที่ ๑ บริเวณที่ ๒ บริเวณที่ ๓บริเวณที่ ๔ และเขตทหารทั้งนี้ ตามแผนที่ท้ายเทศบัญญัตินี้ข้อ ๔ภายในบริเวณที่ ๑ห้ามมิให้บุคคลใดก่อสร้างอาคาร ดังต่อไปนี้(๑) สถานที่เลี้ยงม้า โค กระบือ สุกร แพะ แกะห่าน เป็ด ไก่ งู หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๒) สุสานและฌาปนสถานตามกฎหมายว่าด้วยสุสานและฌาปนสถาน เว้นแต่เป็นการก่อสร้างแทนสุสานหรือฌาปนสถานที่มีอยู่เดิม(๓)อาคารอยู่อาศัยที่ดำเนินการตามกฎหมายว่าด้วยการจัดสรรที่ดิน(๔) อาคารพาณิชย์ที่ดำเนินการตามกฎหมายว่าด้วยการจัดสรรที่ดิน(๕) สถานสงเคราะห์ หรือรับเลี้ยงเด็ก(๖) สถานสงเคราะห์ หรือรับเลี้ยงคนชรา(๗) สถานสงเคราะห์ หรือรับเลี้ยงคนพิการข้อ ๕ภายในบริเวณที่ ๒ห้ามมิให้บุคคลใดก่อสร้างอาคาร ดังต่อไปนี้(๑) โรงงานตามกฎหมายว่าด้วยโรงงาน(๒) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงที่ไม่ใช่ก๊าซปิโตรเลียมเหลว และก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) สถานที่เลี้ยงม้า โค กระบือ สุกร แพะ แกะห่าน เป็ด ไก่ งู หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน เว้นแต่เป็นการก่อสร้างแทนสุสานหรือฌาปนสถานที่มีอยู่เดิม(๖) คลังสินค้า(๗) โรงฆ่าสัตว์(๘) ไซโลเก็บผลิตผลทางการเกษตร(๙) สถานที่กำจัดมูลฝอย(๑๐) สถานที่ซื้อขายเศษวัสดุข้อ ๖ภายในบริเวณที่ ๓ ห้ามมิให้บุคคลใดก่อสร้างอาคารดังต่อไปนี้(๑) โรงงานตามกฎหมายว่าด้วยโรงงาน(๒) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) สถานที่เลี้ยงม้า โค กระบือ สุกร แพะ แกะ ห่านเป็ด ไก่ งู หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน เว้นแต่เป็นการก่อสร้างแทนสุสานหรือฌาปนสถานที่มีอยู่เดิม(๖) คลังสินค้า(๗) โรงฆ่าสัตว์(๘) สถานที่กำจัดมูลฝอย(๙) สถานที่ซื้อขายเศษวัสดุข้อ ๗ภายในบริเวณที่ ๔ห้ามมิให้บุคคลใดก่อสร้างอาคาร ดังต่อไปนี้(๑) โรงงานตามกฎหมายว่าด้วยโรงงาน(๒) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) สถานที่เลี้ยงม้า โค กระบือ สุกร แพะ แกะห่าน เป็ด ไก่ งูหรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน เว้นแต่เป็นการก่อสร้างแทนสุสานหรือฌาปนสถานที่มีอยู่เดิม(๖) โรงฆ่าสัตว์(๗) สถานที่กำจัดมูลฝอย(๘) สถานที่ซื้อขายเศษวัสดุข้อ ๘ภายในบริเวณที่ ๕ห้ามมิให้บุคคลใดก่อสร้างอาคาร ดังต่อไปนี้(๑) โรงงานตามกฎหมายว่าด้วยโรงงาน(๒) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) โรงแรมตามกฎหมายว่าด้วยโรงแรม(๕) อาคารขนาดใหญ่ อาคารสูง อาคารขนาดใหญ่พิเศษ(๖) ห้องชุด อาคารชุด(๗) หอพัก(๘) บ้านแถว ห้องแถว ตึกแถวข้อ ๙ภายในบริเวณพื้นที่ที่กำหนดไว้ตามข้อ๔, ๕, ๖, ๗และข้อ ๘ ห้ามมิให้บุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔,๕, ๖, ๗ และข้อ ๘ข้อ ๑๐อาคารที่มีอยู่แล้วในพื้นที่ที่กำหนดตามข้อ๔, ๕, ๖, ๗และข้อ ๘ ก่อนหรือในวันที่เทศบัญญัตินี้ใช้บังคับ ให้ได้รับยกเว้นไม่ต้องปฏิบัติตามเทศบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔, ๕,๖, ๗ และข้อ ๘ข้อ ๑๑อาคารที่ได้รับอนุญาตหรือในวันแจ้งการก่อสร้างดัดแปลง ใช้หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้าง ดัดแปลง ใช้หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัติเทศบาลนี้ไม่ได้ข้อ ๑๒ให้นายกเทศมนตรีตำบลบางปูรักษาการตามเทศบัญญัตินี้ประกาศณ วันที่ ๒๗ กุมภาพันธ์ พ.ศ. ๒๕๕๒ธีรพลชุนเจริญนายกเทศมนตรีตำบลบางปู[เอกสารแนบท้าย]๑.แผนที่ท้ายเทศบัญญัติเทศบาลตำบลบางปู เรื่อง กำหนดบริเวณห้ามก่อสร้างดัดแปลง ใช้หรือเปลี่ยนการใช้อาคารบางชนิด หรือบางประเภท ในท้องที่เทศบาลตำบลบางปูอำเภอเมืองสมุทรปราการ จังหวัดสมุทรปราการ พ.ศ. ๒๕๕๒(ดูข้อมูลจากภาพกฎหมาย)ปริยานุช/ผู้จัดทำ๓กันยายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๑๒๐ ง/หน้า ๕๘/๒๔ สิงหาคม ๒๕๕๒